钦定古今图书集成/历象汇编/历法典/第062卷 > 图
## 钦定古今图书集成/历象汇编/历法典/第062卷 > 图

论月体当食显赤色是气景所生此论地面当食而见光色是空中本气所射其理一也设甲为太阳其实边乙丙太阴在癸其实边丁戊人居地面在己辛之间不能以直线见太阳所以得见者太阳全轮既受掩于月体为壬庚所馀

庚乙实环皆为原光，而以庚壬内规之光，正照丁戊
月边，过丁戊则折而内向，以至于地面己辛，其所繇
内折者，欲就于甲癸垂线也。〈详本篇一卷第五〉己辛以内，皆
为月景得界，丁辛及戊己成三角形。〈戊丁为底图未尽景末〉又
太阳乙丙外规之光，正照太阴近处为“子丑。”过子丑
又折入景中，而相遇于寅。

此折甚于前折者，愈远于垂线。愈欲急就之也。

得寅己辛角形，形以内为折入景中之重光，人目在
重光之中，从卯辰两交得见光环。意疑在丁丑旋绕
月轮，其实则太阳之原光庚己也。

问：“本篇首卷言，凡象射次澈之体则成折线，故本章
言日光过地面则折入于景，为蒙气故也。空中本气
则甚澈之体，何能受光而折入于人目乎？”曰：“空中本
气为甚澈之体，此恒理也。然亦有时而变，如彗孛搀
抢，乃及客星等，皆在列宿天中，非理所宜有，难究其
所生之缘，而实则恒有之。今言日食有金环者，大抵”
皆虚环也。其实环甚为希有，万一有之，不得不究所
从来，故作此论。盖虚环既蒙气所为，无可疑者，则实
环之缘，不得不在蒙气之上，既在其上，不得不归之
空中本气，舍是别无可推之理耳。兹有蒙气以上变
易之征，聊足解此。万历三十三年乙巳八月，西国北
极高四十度，测太阴在最庳，日全食，亦全掩原光，而
其四方尚馀赤光如火，广数度，依此地论，必言“蒙气
所生”，不足疑，亦无待辩矣。从此向西北一国，北极高
五十馀度，同时测日，不全食，未尽一分三十馀秒。日
周以外，太阴馀分甚多，而此地尚见是大光。岂两地
相远如此，尚当言蒙气相同之故乎？纵使相同而《蒙